ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1997 σχετικά με την κοινοτική χρηματοδοτική συνδρομή για την εξάλειψη της κλασικής πανώλης των χοίρων στη Γερμανία το 1996 (Το κείμενο στη γερμανική γλώσσα είναι το μόνο αυθεντικό) (98/59/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 3,

Εκτιμώντας:

ότι σημειώθηκαν κρούσματα της κλασικής πανώλης των χοίρων στη Γερμανία το 1996 7 ότι η εκδήλωση αυτής της νόσου αποτελεί σοβαρό κίνδυνο για τους χοίρους στην Κοινότητα και, για να εξαλειφθεί όσο το δυνατόν ταχύτερα η νόσος αυτή, η Κοινότητα έχει τη δυνατότητα να αντισταθμίσει τις οικονομικές ζημίες 7

ότι, όταν είχε επισήμως επιβεβαιωθεί η παρουσία της κλασικής πανώλης των χοίρων, οι εθνικές αρχές είχαν θεσπίσει τα κατάλληλα μέτρα στα οποία περιλαμβάνονται τα μέτρα που αναφέρονται στο άρθρο 3 παράγραφος 2 της απόφασης 90/424/ΕΟΚ 7 ότι τα μέτρα αυτά είχαν γνωστοποιηθεί από τη Γερμανία 7

ότι πληρούνται οι όροι για κοινοτική χρηματοδοτική ενίσχυση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γερμανία δύναται να λάβει κοινοτική χρηματοδοτική ενίσχυση για τα κρούσματα της κλασικής πανώλης των χοίρων που παρουσιάστηκαν κατά το 1996. Η κοινοτική χρηματοδοτική συνδρομή ανέρχεται:

- στο 50 % των δαπανών που πραγματοποίησε η Γερμανία για την αντιστάθμιση των ιδιοκτητών για τη σφαγή και την καταστροφή των ζώων και των προϊόντων τους,

- στο 50 % των δαπανών που πραγματοποίησε η Γερμανία για την αντιστάθμιση των ιδιοκτητών για τη καθαρισμό και την απολύμανση των εκμεταλλεύσεων και του εξοπλισμού,

- στο 50 % των δαπανών που πραγματοποίησε η Γερμανία για την αντιστάθμιση των ιδιοκτητών για την καταστροφή των μολυσμένων ζωοτροφών και του μολυσμένου εξοπλισμού.

Άρθρο 2

1. Η κοινοτική χρηματοδοτική συνδρομή χορηγείται μετά από την υποβολή των συνοδευτικών εγγράφων.

2. Τα έγγραφα που αναφέρονται στην παράγραφο 1 περιλαμβάνουν:

α) επιδημιολογική αναφορά που καλύπτει κάθε εκμετάλλευση στην οποία έχουν σφαγεί ζώα. Η αναφορά περιλαμβάνει πληροφόρηση σχετικά με τα ακόλουθα θέματα:

i) μολυσμένες εκμεταλλεύσεις:

- τόπος και διεύθυνση,

- ημερομηνία της υπόνοιας της παρουσίας της νόσου και ημερομηνία της επιβεβαίωσης,

- αριθμός και ημερομηνία των ζώων που έχουν σφαγεί και καταστραφεί,

- μέθοδος θανάτωσης και καταστροφής,

- τύπος και αριθμός των δειγμάτων που είχαν συλλεχθεί και εξετασθεί κατά τη στιγμή της υπόνοιας της παρουσίας της νόσου 7 τα αποτελέσματα των σχετικών εξετάσεων,

- τύπος και αριθμός δειγμάτων που είχαν συλλεχθεί και εξετασθεί κατά τη στιγμή του αποπληθυσμού της μολυσμένης εκμετάλλευσης 7 τα αποτελέσματα των σχετικών εξετάσεων,

- πηγή της μόλυνσης, όπως εκτιμάται επί τη βάσει ολοκληρωμένης επιδημιολογικής έρευνας 7

ii) εκμεταλλεύσεις επαφής:

- πρώτη, τρίτη, τέταρτη και έκτη περίπτωση, όπως αναφέρεται στο σημείο i),

- μολυσμένη εκμετάλλευση (εκδήλωση κρούσματος της νόσου) με την οποία έχει επιβεβαιωθεί ή υπάρχει υπόνοια επαφής 7 φύση της επαφής 7

β) χρηματοδοτική έκθεση στην οποία περιλαμβάνεται κατάλογος και διεύθυνση των δικαιούχων, αριθμός των ζώων που έχουν σφαγεί, ημερομηνία της σφαγής και ποσό που έχει πληρωθει.

Άρθρο 3

Η Γερμανία πρέπει να διαβιβάσει τα συνοδευτικά έγγραφα που αναφέρονται στο άρθρο 2, το αργότερο έξι μήνες μετά την κοινοποίηση της παρούσας απόφασης.

Άρθρο 4

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 3 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.